Merzse-mocsár

Budapest egyetlen igazi mocsara a XVII. kerületben, Rákosmentén,  
közvetlenül a ferihegyi repülőtér szomszédságában található.

A mocsár és környezetének gazdag élő- és növényvilágát egy kb. 6 km hosszú, könnyű, 15 állomásos tanösvény segítségével ismerhetjük meg, melynek első állomása a Rákoskerti vasútállomáson található. A tanösvény jelzése fehér alapra festett zöld béka.

Növényvilága

A mocsárban megtalálható a magas sásos, a nádas, a bokorfüzes, a fűz-nyár ligeterdő és a száradó kékperjés láprét is.

Több védett növényfaj honos itt.

Állatvilága

Rendszeresen költ itt néhány pár rétihéja.

Nádi és vízimadarak, mint a barkóscinege, nádirigó, vízityúk, bölömbika mellett egyéb nádiposzáta- és récefajok egyaránt megtalálhatóak itt.

A mocsarat körülvevő réten, bokorfüzesben és fűz-nyár ligeterdőben megfigyelhetők más madarak is, mint például a gyurgyalag, a kakukk, a sárgarigó, a búbos banka, a tövisszúró gébics, a fülemüle, a karvaly, az egerészölyv, sőt vörös vércse is.

Fellelhetők itt különböző békafajok (erdei béka, barna varangy, barna ásóbéka, zöld levelibéka), vízisikló és mocsári teknős is, melyből itt él a legtöbb a fővárosban.

A többféle vadászható (fácán, fogoly, nyúl, őz, vörös róka) állatok mellett a védett menyét is látható.

Sajnos területe a 19. század eleje óta folyamatosan zsugorodik, amit okozhat a klímaváltozás, az aszályos időjárás, valamint a terület és környezetének átalakítása (repülőtéri építkezések, vízelvezetések a területről.

A terület rehabilitációjának (1991–2003) köszönhetően ez a folyamat mára megállt, területe nem fogy tovább, élővilága biztonságba került.

A Budapest Airport, Rákosmente és Ecser példaértékű összefogásának köszönhetően új projekt indul a mocsár vízpótlására, e természeti értéknek a megmentésére. A természetvédelmi szempontokat figyelembe a munkálatok 2025. év végén, vagy 2026. elején kezdődnek.

Részletes, nagyon hasznos tájékoztató található a következő linkeken.

<https://mtvsz.hu/dynamic/merzse_mocsar_web.pdf>

<http://mek.niif.hu/22700/22755/22755.pdf>

Források:

<https://hu.wikipedia.org/wiki/Merzse-mocs%C3%A1r_Term%C3%A9szetv%C3%A9delmi_Ter%C3%BClet>

<https://www.bud.hu/budapest_airport/media/hirek/aktualis_sajtokozlemenyek/a_budapest_airport_es_rakosmente_onkormanyzata_tamogatasaval_indul_a_merzse_mocsar_rehabilitacioja.html?fbclid=IwZXh0bgNhZW0CMTAAAR1jPlOaE0fqbIQa_Em33AdRR9_LzFPS6UDhrTfWLJjr5YWOw8XUhMs0M5o_aem_06WmlICizdaiRHz1Tbn7BA>

<https://www.agrarszektor.hu/allat/20210518/kiderult-hany-madar-el-osszesen-a-foldon-meglepo-eredmenyre-jutottak-a-kutatok-30002>

<https://www.tiszatoelovilaga.hu/voros-roka/>